Курс за мексиканска кухня | Кулинарно — в кухнята с Йоана
Курс за мексиканска кухня
Мексиканската кухня е гореща и пъстра. Пъстротата ѝ и се изразява не само в многообразните комбинации от продукти, но и с колорита от вкусове, подправки и форми.
Ако обичате пикантни и добре подправени ястия, заповядайте на този курс, в който ще смесим сочно с люто, сладко със солено, плътно с хрупкаво.
Ще приготвим пшенични тортили, които ще бъдат основата за две типични ястия като кесадиля и енчиладас. Ще смесим пикантно телешко с шоколад в чили кон карне, ще приготвим по-необичайна тиквена супа с моркови и ще изпечем нежен и плътен на вкусове мексикански флан за десерт.
Ще научите още как да приготвите смес от подправки, която най-често се използва в мексиканската кухня, както и лесен доматен сос за енчиладас и други ястия.
Готови ли сте за мексиканско приключение в кухнята?
Тиквена крем супа с моркови, кимион и пушен пипер
Кесадиля с червен боб и салца от авокадо с кориандър
Енчиладас с пиле, царевица и печени чушки, запечени в доматен сос със сирена
Салца с манго, кориандър и мента
[show-category-courses courseid=“2783″]
Най-интересното е, че в блога ти не намирам нито една рецепта от мексиканската кухня.
Как реши да дадеш предимство именно на нея?
Пазя си някои козове за специални случаи.
С предимство са кухните и темите, които биха предизвикали най-голям интерес и които още не са застъпени в кулинарното училище.
Харесва ли ти тази тема? Ако смяташ, че ще ти бъде интересно, ще се радвам да се запознаем и да науча името ти.
Бих искала да се науча да готвя веганска кухня. Аз никак не се справям с гитвенето, а имам голямо желание. Дали не обмисляте и такъв курс?
Здравейте, Светла! Курс за веган ястия и десерти в Кулинарно училище Меню се води от Ивелина Иванова. Такъв курс вече мина за този сезон, но може да следите за следващи на vintageclub.bg или на menuschool.bg
Днес разбрах за курса по мексиканска кухня, но на сайта на Кулинарното училище не ми излиза.
Дали местата са свършили?
И има ли начин ако е така, но някой се откаже да се запиша?
Благодаря и още веднъж честит празник!
Здравей, Диана. Съжалявам за неудобството. В момента се работи по сайтовете на кулинарното училище и онлайн магазина, от който се купуват курсовете, затова е възможно да се случват някои недоразумения.
За курс мексиканска кухня има свободни места. Може да опиташ да се запишеш след няколко дни, надявам се тогава всичко с магазина да е наред.
Ако проблемът продължава, непременно ми пиши.
Здравей,Йоана! Бих искала да се запиша за Мексиканска кухня на 15 НОЕМВРИ, но сайта не ми предоставя възможност да закупя. Има ли свободни места все още и има ли друг начин за закупуване? Благодаря
Здравей! И аз сега виждам, че има проблем с онлайн магазина на vintageclub.bg. Възможно е да е временно, но при първа възможност утре ще се свържа с хората, които го поддържат и ще ти пиша отново.
Ще имам предвид твоето желание за участие в курса, затова не се тревожи.
Здравей отново, Д. В. Проблемът със записването за курса вече е оправен. Ще се радвам да се видим. 🙂
Благодаря ! 🙂 При първа възможност отивам до ийзи пей да си платя 🙂
Здравейте, нямах възможността да се запиша навреме 🙁 Моля, кажете ако до петък случайно някой се откаже !
Здравейте! Курсът няма да се проведе, защото няма достатъчно заинтересовани за него или поне не навременно. Наистина съжалявам, беше хубав замисъл за този курс, но ще се спре от следващия сезон.